సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
సాయ్ లో క్రీడాకారులే లేరా??!
పార్లమెంటరీ స్టాండింగ్ కమిటీ స్పోర్ట్స్ అథారిటీ ఆఫ్ ఇండియా (సాయ్)ని కడిగిపారేసింది.
TNN | Updated:
Aug 17, 2015, 11:10AM IST
పార్లమెంటరీ స్టాండింగ్ కమిటీ స్పోర్ట్స్ అథారిటీ ఆఫ్ ఇండియా (సాయ్)ని కడిగిపారేసింది. క్రీడాకారుల సంక్షేమం, ప్రోత్సాహం చూడాల్సిన సంస్థలో ఏ స్థాయిలోనూ ఒక్కరంటే ఒక్క క్రీడాకారుడు కూడా లేకపోవడాన్ని తప్పుపట్టింది. క్రీడలంటే అవగాహన లేని బ్యూరోక్రాట్లతో సాయ్ ను నింపేసారని.. క్రీడలంటే తెలియని వారు క్రీడాకారులను ఎలా ప్రోత్సహిస్తారంటూ ప్రశ్నించింది. మానవ వనరుల అభివృద్ధిపై ఏర్పాటయిన ఈ కమిటీ తన నివేదికలో ఈ వ్యాఖ్యలు చేసింది. క్రీడల వ్యవహారాలు చూసేందుకు సాయ్ లో ఏ ఒక్క స్థాయిలో కూడా క్రీడల నేపథ్యం గల ఉద్యోగి, అధికారి లేకపోవడం పట్ల ఆశ్చర్యం వ్యక్తం చేసింది. చాలా కాలం క్రితమే మంచి క్రీడా నేపథ్యం గల పూర్తి కాలపు చైర్మన్, మేనేజింగ్ డైరెక్టర్ ను సాయ్ డైరెక్టర్ జనరల్ గా నియమించాలని వేరొక స్థాయి సంఘం ఎప్పుడో చెప్పి ఏళ్లు గడుస్తున్నా పరిస్థితిలో మార్పులేదంది. సాయ్ నిర్వహించే అన్ని క్రీడా సంస్థల అధిపతుల్లో ఎవరికీ క్రీడానేపథ్యం లేకపోవడం పట్ల విచారం వ్యక్తం చేసింది. ఇప్పటికైనా పరిస్థితిలో మార్పుతేకపోతే పరిస్థితి ఇంకా విషమించి క్రీడల్లో దేశం వెనుకపడిపోయే ప్రమాదం ఉందని వ్యాఖ్యానించింది.